ജാര്ഖണ്ഡിന് പിന്നാലെ യുപിയിലും ജഡ്ജിയെ വാഹനമിടിച്ച് കൊലപ്പെടുത്താന് വധശ്രമം ലഖ്നൗ: ജാര്ഖണ്ഡില് അഡീഷണല് ജില്ലാ ജഡ്ജിയെ വാഹനമിടിച്ച് കൊലപ്പെടുത്തിയ സംഭവത്തിന് പിന്നാലെ ഉത്തര്പ്രദേശിലും സമാനമായ രീതിയില് ജഡ്ജിക്ക് നേരെ വധശ്രമം. ഫത്തേപ്പൂര് സ്പെഷ്യല് പോക്സോ കോടതി ജഡ്ജി മുഹമ്മദ് ഖാന് നേരെയാണ് വധശ്രമം ഉണ്ടായത്. ഇദ്ദേഹം സഞ്ചരിച്ച വാഹനത്തില് മറ്റൊരു വാഹനം കൊണ്ട് ഇടിക്കുകയായിരുന്നു. സംഭവത്തില് വധശ്രമത്തിന് ജഡ്ജി പരാതി നല്കിയിട്ടുണ്ട്. തനിക്ക് വധഭീഷണിയുണ്ടായിരുന്നതായും ജഡ്ജിയുടെ പരാതിയില് പറയുന്നു. കഴിഞ്ഞ ദിവസം ജാര്ഖണ്ഡില് അഡീഷണല് ജില്ലാ ജഡ്ജി ഉത്തം ആനന്ദ് പ്രഭാത സവാരിക്കിടെ വാഹനമിടിച്ച് കൊല്ലപ്പെട്ടിരുന്നു.സിസിടിവി ദൃശ്യങ്ങളില് നിന്നാണ് ഇത് കൊലപാതകമാണെന്ന് വ്യക്തമായത്. സംഭവത്തില് സുപ്രീം കോടതി സ്വമേധയാ കേസെടുത്തിട്ടുണ്ട്